Hreyfiland hefur nýverið hlotið vottun til að meta og þjálfa börn undir merkjum BHRG . BHRG-stofnunin hefur frá árinu 1993 unnið með börnum á aldrinum 3 mánaða til 12 ára með þroskafrávik , námserfiðleika , hegðunarvanda eða skaða eftir slys og / eða sjúkdóma , metið þarfir þeirra og veitt viðeigandi meðferð . BHRG-stofnunin er miðstöð rannsókna á þessu sviði á heimsvísu . Forsprakki hennar , Dr. Katalin Lakatos , er víðfræg fyrir rannsóknir sínar á tengslum hreyfiþroska og taugakerfisvanda barna og þau meðferðarúrræði sem hún og sérfræðingateymi hennar hafa þróað . Algengt er að greining þroskafrávika og hegðunarvanda fari ekki fram fyrr en eftir að börn lenda í erfiðleikum í skóla , en í reynd koma ýmis einkenni þessara vandamála fram mjög snemma á lífsleiðinni og hægt að greina þau flest mikið fyrr með prófun á þroska og taugaviðbrögðum . Árangur meðferða má hámarka með því að grípa inn í sem fyrst á lífsleiðinni og hjálpa börnum að verða bestaútgáfan af sjálfum sér . Matskerfi BHRG eru tvenns konar : – LongiKid / Longitudinal Complex test / – fyrir börn 3ja mánaða til 12 ára . Mat á hreyfiþroska og taugaviðbrögðum . – SensoryMotorTest – fyrir börn 5 - 12 ára . Mat á hreyfiþroska , taugaviðbrögðum , málþroska og skilningi . Þjálfunin er einstaklingsmiðuð og byggir , líkt og prófin , á áralöngum rannsóknum og þróunarvinnu . Krisztina G. Agueda , framkvæmdastjóri Hreyfilands hefur nýverið öðlast réttindi sem BHRG-merðferðaraðili . Réttindaferlið er strangt og þurfa meðferðaraðilar að ljúka krefjandi námskeiðum og standast próf auk þess að sækja reglulega endurmenntun . Alls hafa nú um 1800 sérfræðingar og meðferðaraðilar á heimsvísu réttindi til að starfa eftir BHRG-kerfinu .